# Általános információk:

**Tanterv:** Építőművész mesterképzési szak,

 Ipari termék- és formatervező alapképzési szak

**Tantárgy neve: Alkalmazott vizuális ismeretek 1.**

**Tantárgy kódja: EPE015MNIT**

**Szemeszter:** 1

**Kreditek száma:** 3

**A heti órák elosztása:** 0/2/0

**Értékelés:** félévközi jegy (f)

**Előfeltételek: -**

Tantárgy felelős: Dr. Bachmann Erzsébet, egyetemi docens

 Iroda: 7624 Magyarország, Pécs, Boszorkány u. 2. B-337

 E-mail: bachmann.erzsebet@mik.pte.hu

 Munkahelyi telefon: +36 72 503 650 / 23899

Oktatók:

 Dr. Krámli Márta, egyetemi docens

 Iroda: 7624 Magyarország, Pécs, Boszorkány u. 2. B-337

 E-mail: kramli.marta@mik.pte.hu

 Munkahelyi telefon: +36 72 503 650 / 23899

## Tárgyleírás

A kurzus az alapképzésben megszerezett szabadkézi illetve digitális rajzi, grafikai alapismeretekre támaszkodva betekintést nyújt a mozgóképen keresztül az idő, az időbeli ritmus alkalmazásába. Beemeli a mozgást és ezen keresztül az időt a forma és tér tervezésébe. A félév feladatai: rövidfilm készítése, szabad forma tervezése adott térhez. A két feladat lehetőséget ad a korábban megszerzett kompozíciós és ritmikai ismeretek továbbfejlesztésére szélesebb kontextusba helyezésére, valamint arra, hogy egy adott tér léptékét, ritmusát, funkcióját sajátos eszközökkel mérje fel.

## Oktatás célja

A kurzus célja a vizuális struktúrák szabályrendszerének megismertetése, a róluk szerzett tudás elmélyítése.

## Tantárgy tartalma

A félév első felében egy média fájl tervezése és kivitelezése a feladat. Ehhez első lépésként fotók, fotó dokumentációk, rajzok, szövegek gyűjtése, melyek a későbbi munka részét képezik, vagy azt megalapozzák. Ezt követően a videó megtervezésére és kivitelezésére kerül a sor egyéni, vagy csoportmunkában.

A félév első szakasza egy bemutatóval zárul, ahol a hallgatók kivetítik elkészült munkáikat.

A második szakaszban egy forma/ grafika/ installáció tervezése a feladat, filmes elemek felhasználásával.

## Számonkérési és értékelési rendszere

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**Maximum 20 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 30 pontot szerezhet, amiből az értékelés százalékos arányosításban a 240 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**A jegyszerzés feltétele a tematikában rögzített rajzi feladatok legalább 80%-ának bemutatása az osztályzás során.**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom

Órai jegyzetek, segédletek. – TEAMS feltöltés

VARGA Csaba: Film és story board. Fríg Kiadó 2013, ISBN: 9789639836273

 – Tudásközpont Könyvtár

[*Timothy SAMARA*](https://www.libri.hu/szerzok/timothy_samara.html)*:* A grafikai tervezés kézikönyve - Elemek, összefüggések és szabályok. Scolar Kiadó. ISBN: 9789632446004 – Tudásközpont Könyvtár

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során az órákat egy elméleti bevezető indít el, ahol az adott tematika szerinti tervezési, rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* formakultúra
* fogalmazás összetettsége
* formai összefüggések, megtalálása, érthető bemutatása
* kompozíció helyessége
* eredetiség és szellemesség

## Program heti bontásban

|  |  |  |
| --- | --- | --- |
| **Hét** | **Gyakorlat témája** |  |
| 1.hét | Tematika és követelményrendszer megbeszélése, kutatandó téma kiadása |  |
| 2. hét:  | A film vizuális formanyelvének elemei, alkalmazása. Képkivágás, kompozíció. | Egy tárgy bemutatása különböző szempontok szerint.  |
| 3. hét:  |  A film vizuális formanyelvének elemei, alkalmazása. Kameraállás, világítás, színek. | Két történet képekben. Kameraállás és világítás. |
| 4. hét: | A retorikai képtípusok és felhasználásuk. Forma és megjelenés kiválasztása az átadni kívánt tartalomhoz igazítva. | Mém, reklám, plakát tervezése, kivitelezése saját tervezésfeladathoz. |
| 5. hét: | A film vizuális formanyelvének elemei, alkalmazása.Vágás, montázs. | Egy egyszerű jelenet vágása különböző szempontok szerint. |
| 6. hét |  | A kar épületének bemutatása filmen különböző tematika szerint. |
| 7. hét |  | A kar épületének bemutatása filmen különböző tematika szerint. |
| 8. hét | A filmek bemutatása. |  |
| 9. hét  | Őszi szünet |  |
| 10. hét |  | Forma/ installáció tervezése adott térhez az idő és a mozgás figyelembevételével. |
| 11.hét |  | Forma/ installáció tervezése adott térhez az idő és a mozgás figyelembevételével. |
| 12.hét |  | Forma/ installáció tervezése adott térhez az idő és a mozgás figyelembevételével. |
| 13.hét |  | Forma/ installáció tervezése adott térhez az idő és a mozgás figyelembevételével. |
| 14. hét |  | Forma/ installáció tervezése adott térhez az idő és a mozgás figyelembevételével. |
| 15. hét |   | Prezentáció |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.